આ ફાઇલીંગમાં વધુમાં જણાવાયુ હતુ કે ઉક્ત સેવરન્સ એગ્રીમેન્ટની , પેમેન્ટ આપવાનું બંધ કરાયાની વિગતો તથા કરાર અન્વયે arbitration શરૂ કરાયાની વિગતો જાહેર કરવામાં પણ કંપની નિષ્ફળ ગઇ હતી. ટોપ મેનેજમેન્ટ સાથે મતભેદ થતાં ઓક્ટોબર 2015માં રાજીવ બંસલે પદત્યાગ કર્યો ત્યારે તેમને રૂ. 17.38 કરોડની રકમ સેવરન્સ પે તરીકે ચૂકવાઇ હતી જે લગભગ બે વર્ષના પગાર જેટલી હતી. ત્યારે કંપનીએ એ પેમેન્ટ કરારની શરતો મુજબ થયું હોવાનુ જણાવ્યું હતુ ,પરંતુ પાછળથી નારાયણ મૂર્તિ સહીતના કો-ફાઉન્ડરોએ વાંધો લેતા આ પેકેજ રદ કર્યું હતુ. જોકે પેકેજ રદ કરાયાની પહેલા જ બંસલને રૂ. 5 કરોડનું પેમેન્ટ થઇ ગયુ હતુ. આવી બાબતોને લઇને કંપનીના તત્કાલીન CEO વિશાલ સિક્કાના કોર્પોરેટ ગવર્નન્સને લઇને મૂર્તિએ અનેક સવાલો ઉઠાવ્યા હતા.